Document ID: 31993R0418

ΚΑΝΟΝΙΣΜΟΣ (ΕΟΚ) αριθ. 418/93 ΤΗΣ ΕΠΙΤΡΟΠΗΣ της 25ης Φεβρουαρίου 1993 για την τροποποίηση του κανονισμού (ΕΟΚ) αριθ. 1116/92 περί της εκτελέσεως μέτρων για την έρευνα της αγοράς στο εσωτερικό και εξωτερικό της Κοινότητας στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων που προορίζονται για τη διεύρυνση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1374/92 (2), και ιδίως το άρθρο 4,
Εκτιμώντας:
ότι στο άρθρο 1 παράγραφος 3 του κανονισμού (ΕΟΚ) αριθ. 1116/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2387/92 (4), προβλέπεται ως προθεσμία για την εκτέλεση των δράσεων που αναφέρονται στο άρθρο 1 παράγραφος 1 του εν λόγω κανονισμού η 1η Ιανουαρίου 1995- ότι πρέπει να παραταθεί η προθεσμία αυτή, λαμβανομένου υπόψη ότι, λόγω του σημαντικού αριθμού των προτάσεων που ελήφθησαν, ήταν ανάγκη να παραταθεί, με τον κανονισμό (ΕΟΚ) αριθ. 2387/92, η φάση επιλογής που προβλέπεται στο άρθρο 5 του κανονισμού (ΕΟΚ) αριθ. 1116/92, για να είναι δυνατή η λήψη αποφάσεως έχοντας πλήρη γνώση του θέματος-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 3 του κανονισμού (ΕΟΚ) αριθ. 1116/92, η ημερομηνία "1η Ιανουαρίου 1995" αντικαθίσταται από την ημερομηνία "1η Απριλίου 1995".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1993.

Labels: 3
17